
privind indexarea cu rata inflaţiei corespunzătoare anului 2016, a tarifelor pentru serviciile funerare si tarifelor permiselor de lucru si a concesiunii
locurilor de veci pentru anul 2017, practicate în cimitirele aparţinând Primăriei Municipiului Timişoara 
           Serviciile funerare, de curăţenie, lucrărilor şi bunurilor necesare realizării serviciilor funerare în cimitirele aparţinând Primăriei Municipiului Timişoara au fost concesionate prin licitaţie publică, în baza H.C.L.M.T. nr.266/28.06.2005 şi H.C.L.M.T. nr.291/30.05.2013 unor societăţi şi anume : S.C. DenisAlex S.R.L. Cimitirul Calea Lipovei şi Cimitirul Stuparilor şi Cimitirul Calea Şagului, S.C.GOD Company S.R.L. Cimitirul Rusu Şirianu şi S.C. ADHMatkons S.R.L. Cimitirul Calea Buziaşului.
 
Precizăm că în conformitate cu Regulamentul de funcţionare a cimitirelor şi a crematoriilor aparţinând Primăriei Municipiului Timişoara H.C.L.nr.354/25.10.2011, tarifele aferente lucrărilor şi serviciilor funerare precum şi tarifele permiselor de lucru şi de concesionare locuri de veci sunt aprobate prin hotărârea Consiliului Local.

            De asemenea prin H.C.L. nr. 74/01.03.2016 s-au modificat tarifele pentru serviciile funerare si tarifele permiselor de lucru si a concesiunii locurilor de veci pentru anul 2016 practicate în cimitirele aparţinând Primăriei Municipiului Timişoara, prin indexare cu rata inflaţiei stabilită pentru anul 2015. 
În ianuarie 2017 s-a indexat cu rata inflaţiei redevenţa pe care o au de achitat la bugetul local, societăţile concesionare de mai sus, conform contractelor de concesiune.

            Astfel se impune modificarea tarifelor  pentru serviciile funerare practicate în cimitirele aparţinând Primăriei Municipiului Timişoara, prin indexarea cu rata inflaţiei stabilită pentru anul 2016, adică -1,8%.
                De asemenea se impune modificarea tarifelor permiselor de lucru şi a concesiunii locurilor de veci cu acelaşi procent de -1,8%, care ne-a fost comunicat de către Institutul Naţional de Statistică–Direcţia Regională de Statistică Timiş.
De asemenea prin Hotărîrea Consiliului Local nr. 74/01.03.2016 s-au aprobat tarifele pentru serviciile funerare, tarifelor permiselor de lucru si concesiunii locurilor de veci practicate în cimitirele apartinand Primăriei Municipiului Timişoara pentru anul 2016, aceste tarife având cota TVA 20% inclusă.                                                                                   
Conform Legii  227/08.09.2015 privind codul fiscal, Art.291 cota standard de 19% se aplică asupra bazei de impozitare pentru operaţiuni impozabile începând cu 01.01.2017. Astfel reactualizarea tarifelor cu cota de TVA 19% pentru serviciile funerare, permise de lucru şi

concesiuni locuri de veci, practicate în cimitirele aparţinând Primăriei Municipiului Timişoara s-a reactualizat conform Legii  227/08.09.2015 privind codul fiscal, Art.291, modificarea tarifelor prin hotărârea Consiliului Local se va face asupra bazei de impozitare la articolele din nota de fundamentare din Hotărîrea Consiliului Local nr. 74/01.03.2016.
Anexăm nota de fundamentare a tarifelor serviciilor funerare, tarifelor permiselor de lucru şi concesiuni locuri de veci indexate cu rata inflaţiei corespunzătoare anului 2016, în cimitirele aparţinând Primăriei Municipiului Timişoara.
Propunem indexarea cu rata inflaţiei corespunzătoare anului 2016, a tarifelor serviciilor funerare, tarifelor permiselor de lucru şi concesiuni locuri de veci pentru anul 2017, practicate în cimitirele aparţinând Primăriei Municipiului Timişoara.

